APSTIPRINĀTS

Ventspils novada domes

 iepirkuma komisijas

2019. gada 22. marta sēdē

protokols Nr. VND2019/9/1

Iepirkuma komisijas priekšsēdētājs

/M.Dadzis /

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Galvenais CPV kods**
45233141-9

Iepirkums Publisko iepirkumu likuma 9. panta kārtībā

**„Ventspils novada ceļu un ielu ikdienas uzturēšana vasarā 2019.gadā**”

NOLIKUMS

Identifikācijas Nr. VND 2019/9

Ventspilī, 2019

**1. VISPĀRĪGĀ INFORMĀCIJA**

* 1. **Pasūtītāja nosaukums, adrese un citi rekvizīti**

|  |  |
| --- | --- |
| Pasūtītāja nosaukums: | Ventspils novada pašvaldība |
| Adrese: | Skolas iela 4, Ventspils, LV-3601 |
| Reģistrācijas numurs: | 90000052035 |
| Tālruņa numurs: | 63629492 |
| Faksa numurs: | 63622231 |
| E-pasta adrese: | guna.punkstina@ventspilsnd.lv |
| Kontaktpersonas | Jautājumos par iepirkuma priekšmetu (tehnisko specifikāciju): Ventspils novada pašvaldības Komunālās nodaļas vadītājs Andris Šlangens - Tālr. 26439539.Jautājumos par iepirkuma procedrūru: Iepirkumu speciāliste Guna Punkstiņa, tālr.\_63629492, 20010652. |

* 1. **Iepirkuma priekšmets**

CPV kods – 45233141-9 Ceļu uzturēšanas darbi

Tiesības slēgt līgumu par Ventspils novada ceļu un ielu ikdienas uzturēšanu vasarā 2019. gadā atbilstoši Tehniskai specifikācijai.

* 1. Iepirkuma priekšmets ir sadalīts 12 iepirkuma daļās. Katra iepirkuma priekšmeta daļa ir atsevišķs iepirkuma līguma priekšmets:
1. 1.daļa – Ances pagasta ceļu un ielu ikdienas uzturēšana vasarā.
2. 2.daļa – Piltenes pilsētas un pagasta ceļu un ielu ikdienas uzturēšana vasarā.
3. 3.daļa – Popes pagasta ceļu un ielu ikdienas uzturēšana vasarā.
4. 4.daļa – Puzes pagasta ceļu un ielu ikdienas uzturēšana vasarā.
5. 5.daļa – Tārgales pagasta ceļu un ielu ikdienas uzturēšana vasarā.
6. 6.daļa – Ugāles pagasta ceļu un ielu ikdienas uzturēšana vasarā.
7. 7.daļa – Usmas pagasta ceļu un ielu ikdienas uzturēšana vasarā.
8. 8.daļa – Užavas pagasta ceļu un ielu ikdienas uzturēšana vasarā.
9. 9.daļa – Vārves pagasta ceļu un ielu ikdienas uzturēšana vasarā.
10. 10.daļa – Ziru pagasta ceļu un ielu ikdienas uzturēšana vasarā.
11. 11.daļa – Zlēku pagasta ceļu un ielu ikdienas uzturēšana vasarā.

 12)12.daļa – Iesēdumu, bedru un izskalojumu labošana grants un uzlabotas grunts

 ceļos Ventspils novada pašvaldības pagastos.

* 1. Pretendenti var sagatavot un iesniegt piedāvājumu par vienu, vairākām vai visām iepirkuma daļām.
	2. **Līguma izpildes laiks un vieta**

Izpildes termiņš – no 2019. gada 8.aprīļa – 2020. gada 31. martam

Izpildes vieta – Ventspils novada ceļi un ielas atbilstoši tehniskās specifikācijā norādītajam.

* 1. **Nolikuma saņemšanas kārtība un papildus informācijas sniegšana**

Ar iepirkuma procedūras dokumentiem klātienē var iepazīties Ventspils novada domē, Skolas ielā 4, Ventspilī darbdienās no plkst. 900 līdz 1200 un no plkst. 1400 līdz 1600. Iepirkuma procedūras dokumentāciju ar iespēju apskatīt un lejupielādēt Elektronisko iepirkumu sistēmā [www.eis.gov.lv](http://www.eis.gov.lv) vai Ventspils novada mājas lapas: <http://ventspilsnovads.lv/iepirkumuarhivs/aktualie-iepirkumi/>

* 1. Pretendenti savlaicīgi var rakstiski pieprasīt papildu informāciju un iesniegt jautājumus par iepirkuma dokumentos iekļautajām prasībām. Pretendenta lūgumi pēc papildu informācijas un uzdotie jautājumi adresējami nolikuma 1.1. punktā noteiktai kontaktpersonai, nosūtot rakstisku pieprasījumu pa pastu vai izmantojot elektronisko pasta adresi.
	2. Atbildes uz visiem pretendentu uzdotajiem jautājumiem iepirkumu komisija sniedz pēc iespējas īsākā laikā pēc pieprasījuma saņemšanas, bet ne vēlāk kā 2 (divas) darba dienas pirms piedāvājumu iesniegšanas termiņa beigām. Iepirkumu komisija vienlaikus ar papildu informācijas nosūtīšanu pretendentam, kas uzdevis jautājumu, ievieto šo informāciju Elektronisko iepirkumu sistēmā [www.eis.gov.lv](http://www.eis.gov.lv) vai Ventspils novada mājas lapas: <http://ventspilsnovads.lv/iepirkumuarhivs/aktualie-iepirkumi/>pie attiecīgā iepirkuma.
	3. Visu informāciju par iepirkuma norisi, kā arī atbildes uz ieinteresēto personu jautājumiem Ventspils novada domes iepirkumu komisija, turpmāk tekstā – komisija, sniedz rakstiski.Uz uzdoto jautājumu atbildes tiks nosūtītas pretendentam, kas uzdevis jautājumu, kā arī ievietotas Elektronisko iepirkumu sistēmā [www.eis.gov.lv](http://www.eis.gov.lv) vai Ventspils novada mājas lapas: <http://ventspilsnovads.lv/iepirkumuarhivs/aktualie-iepirkumi/> pie attiecīgā iepirkuma. Par jautājuma saņemšanas dienu uzskata pa pastu saņemtās vēstules reģistrācijas datumu, bet pa elektronisko pastu vai pa faksu saņemtajām vēstulēm – saņemšanas datumu, kas norādīts attiecīgajā tehniskajā līdzeklī.
	4. Pretendentu rakstiski iesniegtie jautājumi un iepirkumu komisijas atbildes uz tiem kļūst saistošivisiem iepirkuma iespējamiem pretendentiem ar to paziņošanas brīdi Elektronisko iepirkumu sistēmā [www.eis.gov.lv](http://www.eis.gov.lv) vai Ventspils novada mājas lapas: <http://ventspilsnovads.lv/iepirkumuarhivs/aktualie-iepirkumi/>pie attiecīgā iepirkuma.

**2.Piedāvājuma iesniegšana**

* + 1. Pretendenti piedāvājumus var iesniegt līdz **2019.gada 2.aprīlim, plkst.10:00** Ventspils novada domē, Skolas ielā 4, Ventspilī, 10.kab., piedāvājumus iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums. Piedāvājums, kas tiks iesniegts pēc minētā termiņa, netiks atvērts un tiks atdoti iesniedzējam.
	1. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).
	2. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Ventspils novada domē, Skolas ielā 4, Ventspilī, darbdienās, apmainot piedāvājumus. Piedāvājuma atsaukšanai ir bezierunu raksturs un tā izslēdz pretendentu no tālākas dalības konkursā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.
	3. Piedāvājumu atvēršana ir slēgta un tajā piedalās komisijas locekļi un nepieciešamības gadījumā arī komisijas pieaicināti speciālisti un eksperti.
	4. Piedāvājumi, kas nav iesniegti šajā nolikumā noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, vai kas iesniegti pēc norādītā piedāvājumu iesniegšana termiņa, netiek izskatīti un tiek atdoti atpakaļ iesniedzējam.
1. **Cita informācija**
	1. Pretendents sedz visus izdevumus, kas saistīti ar piedāvājumu sagatavošanu un iesniegšanu Pasūtītājam. Iesniegtie piedāvājumi, izņemot nolikumā noteiktos gadījumus, ir Pasūtītāja īpašums un Pretendentam netiek atdoti.
	2. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.
2. **Piedāvājuma noformējums**
	1. Pretendents var iesniegt tikai vienu piedāvājumu vienā variantā.
	2. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem 1 (vienā) eksemplārā.
	3. Piedāvājuma dokumentiem jābūt sastādītiem latviešu valodā. Citā valodā sagatavotiem piedāvājuma dokumentiem jāpievieno Pretendenta apliecināts tulkojums latviešu valodā;
	4. Piedāvājums jāiesniedz caurauklots, sanumurētām lapām, uz pēdējās lapas auklu gali jānostiprina ar uzlīmi, uz uzlīmes jābūt norādītam lapu skaitam, uzlīmei jābūt apzīmogotai un parakstītai ar pretendenta paraksttiesīgas amatpersonas parakstu;
	5. Piedāvājuma dokumentus jāiesniedz aizlīmētā un aizzīmogotā aploksnē tā, lai piedāvājumā iekļautā informācija nebūtu pieejama līdz piedāvājumu atvēršanas brīdim ar norādi:

**PIEDĀVĀJUMS**

**Nr. VND2019/9**

**„Ventspils novada ceļu un ielu ikdienas uzturēšana vasarā 2019.gadā”**

**Pretendenta nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pretendenta adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Norāde: **Neatvērt līdz 2019. gada 2. aprīlim plkst.10:00**

1. **Nosacījumi pretendenta dalībai iepirkumā:**
	1. Pasūtītājs atbilstoši Publisko iepirkumu likuma 9. panta 8. daļai izslēgs Pretendentu no turpmākas dalības iepirkumā, ja:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma [25. panta](https://likumi.lv/ta/id/287760-publisko-iepirkumu-likums#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 5.1 punkta 5.1.[1.](https://likumi.lv/ta/id/287760-publisko-iepirkumu-likums#p1), 5.1.[2.](https://likumi.lv/ta/id/287760-publisko-iepirkumu-likums#p2) un 5.1.[3. apakšpunkta](https://likumi.lv/ta/id/287760-publisko-iepirkumu-likums#p3) nosacījumi.
		5. Pretendentu pārbaudi Pasūtītāja iepirkuma komisija veiks saskaņā ar Publisko iepirkumu likuma 9. pantā noteikto kārtību.
	2. Pretendentam pakalpojuma sniegšanai ir nepieciešamā tehnika un iekārtas.
	3. Pretendentam ir jābūt pieredzei līdzīga rakstura pakalpojuma sniegšanā.
2. **Iesniedzamie dokumenti**

Iesniedzamie dokumenti pretendenta piedāvājumā kārtojami tādā secībā, kādā tie ir norādīti šajā sadaļā.

* 1. Pieteikums un Finanšu piedāvājums (pielikums Nr.2):
		1. Finanšu piedāvājumā norāda kopējo cenu, par kādu tiks sniegti tehniskajai specifikācijai atbilstoši pakalpojumi - darbi.
		2. Finanšu piedāvājumā cenu norāda euro (EUR) bez pievienotās vērtības nodokļa.
		3. Finanšu piedāvājumā ietver visas izmaksas, kas saistītas ar darba izpildi.
	2. Tehniskais piedāvājums, iesniedzams atbilstoši tehniskajai specifikācijai (pielikums Nr.1).

**Iesniedzot piedāvājumu par 12. iepirkuma daļu, tehniskajā piedāvājumā** Pretendentam jānorāda galveno piedāvāto materiālu tabula, kur norādīti tehniskie parametri, ražotāja valsts, ražotājs un piegādātājs. Tabulā jāiekļauj vai jāpievieno informācija, kas apliecina materiāla atbilstību normatīvo aktu prasībām. ***Piedāvātajiem galveno materiālu tehniskajiem rādītājiem jāatbilst tehniskai specifikācijai par iesēdumu, bedru un izskalojumu labošanu grants un uzlabotas grunts ceļos Ventspils novada pašvaldības pagastos***.

* 1. Jāiesniedz Pretendenta apstiprinātu detalizētu veikto līdzīgo pakalpojumu sarakstu norādot pasūtītāju, darbu apjomu, izpildes vietu, kā arī pasūtītāja kontaktpersonu un tālruņa numuru (pielikums Nr.4).
	2. Pretendenta tehnikas saraksts.
	3. Pretendenta rakstisks apliecinājums tam, kura no iepirkuma līguma daļām (pielikums Nr.5) paredzēts nodot apakšuzņēmējiem, kā arī apakšuzņēmēja rakstiska piekrišana sadarboties ar pretendentu iepirkuma priekšmeta izstrādāšanā. Par apakšuzņēmēju iesniedzamajā dokumentācijā jābūt visām tām pašām ziņām kā par pretendentu. Ja apakšuzņēmējs netiek piesaistīts, pretendents iesniedz rakstisku apliecinājumu tam.
	4. **Iesniedzot piedāvājumu par 12. iepirkuma daļu,** pretendents iesniedz Latvijas Republikas Ekonomikas ministrijas vai līdzvērtīgas iestādes ārvalstī, kurā pretendents reģistrēts, izdotas Būvkomersanta reģistrācijas apliecības kopiju (vai pretendenta apliecinātu izdrukas kopiju no Publiskām datu bāzēm).
	5. **Iesniedzot piedāvājumu par 12. iepirkuma daļu**, pretendents iesniedz atbildīgā būvdarbu vadītāja būvprakses sertifikāta ceļu būvdarbu vadīšanas jomā kopiju vai pretendenta apliecinātu izdrukas kopiju no Publiskām datu bāzēm (Būvspeciālistu reģistrs).
	6. Piedāvājumu, kuru iesniedz personu apvienība (jebkurā to kombinācijā), paraksta visas personu apvienību veidojošās personas, kā arī iesniedz parakstītu apliecinājumu par kopīgu dalību iepirkumā, kā arī norāda katras personas atbildības limitu līguma izpildē. Piedāvājumā norāda pilnvaroto personu, kas pārstāv attiecīgo personu apvienību
	7. Ja piedāvājumu iesniedz pilnsabiedrība, piedāvājumam papildus pievienojams pilnsabiedrības dibināšanas līgums (kopija). Ja piedāvājumu iesniedz personu grupa, piedāvājumam jāpievieno personu grupas dalībnieku parakstīts sadarbības līgums (kopija).
1. **Piedāvājumu vērtēšana UN LĒMUMA PIEŅEMŠANA**
	1. Piedāvājumi, kas iesniegti pēc norādītā termiņa, netiks vērtēti.
	2. Iepirkuma komisija ir tiesīga noraidīt pretendenta piedāvājumu un izslēgt to no turpmākās dalības iepirkumā, ja tiek konstatēti Publisko iepirkuma likuma 9. panta astotās daļas 1., 2., 3. un 4. punktā paredzētie izslēgšanas noteikumi.
	3. Pasūtītājs neatbild par pazudušiem pieteikumiem un tam nav jāpierāda kores­pondences saņemšana, ja pretendenti pielietojuši citu nosūtīšanas metodi.
	4. Piedāvājumam jāatbilst tehniskajai specifikācijai.
	5. Pretendentu atlases laikā komisija pārbauda 6.punktā noteiktos dokumentus.
	6. Ja pretendents neatbilst kādai no nolikumā izvirzītajām prasībām vai nav iesniedzis kādu no 6.punktā minētajiem dokumentiem komisija var pieņemt lēmumu par pretendenta izslēgšanu no turpmākās vērtēšanas.
	7. Komisija veic Tehnisko piedāvājumu atbilstības pārbaudi, kuras laikā izvērtē Tehnisko piedāvājumu atbilstību Tehniskās specifikācijas prasībām.
	8. Ja pretendenta Tehniskais piedāvājums neatbilst Tehniskās specifikācijas prasībām vai iesniegta Tehniskās specifikācijas kopija, komisija var pieņemt lēmumu par pretendenta izslēgšanu no turpmākās vērtēšanas.
	9. Ja piedāvājumā par kādu no iepirkuma daļām būs norādīta cena par diviem vai vairākiem darbu veidiem, tad vērtējamā cena būs visu piedāvājumā norādīto darbu cenu summa. Komisija izvēlas piedāvājumu, kurš būs ar viszemāko cenu, atbildīs pretendentu atlases prasībām un tehniskajai specifikācijai.
2. **IEPIRKUMA LĪGUMS**
	1. Pasūtītājs slēgs ar uzvarējušo pretendentu iepirkuma līgumu, pamatojoties uz pretendenta piedāvājumu un saskaņā ar nolikuma noteikumiem un iepirkuma līguma projektu. Iepirkuma līguma noteikumi nedrīkst būt pretrunā ar nolikumā ietvertā līgumprojekta noteikumiem (pielikums Nr.3).
	2. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu ar zemāko līgumcenu euro, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kura piedāvājums ir saimnieciski izdevīgākais, bet tas atsakās līgumu slēgt, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
3. **PIELIKUMU SARAKSTS**

Šim nolikumam ir pievienoti 5 (pieci) pielikumi, kas ir tā neatņemamas sastāvdaļas

1. Tehniskā specifikācija.
2. Pieteikums un finanšu piedāvājums.
3. Līguma projekts.
4. Saraksts par iepriekš veiktajiem pakalpojumiem.
5. Apakšuzņēmēju saraksts.

Iepirkumu komisijas priekšsēdētājs M.Dadzis

 **Pielikums Nr.1**

 „Ventspils novada ceļu un ielu ikdienas uzturēšana vasarā 2019.gadā”

Identifikācijas Nr. VND 2019/9

**TEHNSIKĀ SPECIFIKĀCIJA**

**Ventspils novada pašvaldības autoceļu uzturēšana 2019. gada vasaras sezonā**

**Vispārējā nodaļa**

Šajā nodaļā aprakstītas vispārējas prasības, kas jāievēro uzņēmējam, veicot darbus. Uzņēmējam, veicot darbus, jānodrošina visu LR spēkā esošo normatīvo aktu prasību ievērošana. Atsevišķa samaksa par šīs nodaļas prasību izpildi uzņēmējam nav paredzēta. Visi šie izdevumi uzņēmējam jāierēķina piedāvātajā vienības cenā.

**Tehnoloģiju piemērošana**

Pasūtītājs pieņem apmaksai tikai tos darbus, kas izpildīti atbilstoši šo specifikāciju prasībām. Ja uzņēmējs vēlas lietot atšķirīgas tehnoloģijas no šajās specifikācijā dotajām, tad uzņēmējam jāpierāda pasūtītājam jauno tehnoloģiju līdzvērtība vai pārākums. Tikai pēc tam, kad tas ir pierādīts un pasūtītājs ir devis rakstisku atļauju šo jauno tehnoloģiju lietošanai, uzņēmējs drīkst pielietot atšķirīgu tehnoloģiju no specifikācijā dotajām.

**Darbu izpilde un nodošana**

Pagasta pārvaldes vadītājs vai tā pilnvarota persona uzdod Uzņēmējam veikt konkrētus autoceļu ikdienas uzturēšanas darbus. Apjomi, kas attiecināmi uz Tehniskās specifikācijas punktiem ,katrā konkrētā gadījumā ir jāsaskaņo ar Pasūtītāju, ņemot vērā Pasūtītāja vajadzību un finansiālās iespējas. Uzdoto darbu izpilde noteikta 2-3 dienu laikā. Uzdoto darbu izpildes specifikācija aprakstīta Izpildāmo darbu aprakstā. Uzņēmēja izpildīto darbu pārbauda Pasūtītājs vai tā pilnvarota persona , atklātie trūkumi jānovērš 2 dienu laikā no Pasūtītāja ziņojuma saņemšanas dienas. Uzņēmējs iesniedzot rēķinu par darbu izpildi pievieno abpusēji parakstītu ikdienas uzturēšanas darbu pieņemšanas – nodošanas aktu.

**Darbu izpildes mehānismi**

Uzņēmējs Pakalpojuma sniegšanai izmanto tehnisko aprīkojumu – motorgreideri vai piekabināmo greideri. Piedāvājumā Uzņēmējs norāda tehnikas nosaukumu, izgatavotāju, izgatavošanas gadu, svarīgākos tehniskos datus ( tehniskās pases kopija).

**Apkārtējās vides aizsardzība**

Uzņēmējam jāveic darbi tā, lai to ietekme uz apkārtējo vidi ir pēc iespējas minimāla. Uzņēmējs ir atbildīgs par darbu izpildes laikā un rezultātā nodarītajiem zaudējumiem apkārtējai videi, kas radušies uzņēmējam neievērojot normatīvo aktu prasības.

**Vienības cena**

Vienības cenā uzņēmējam jāietver visas nodevas, nodokļi, izņemot pievienotās vērtības nodokli, un saprātīgi paredzamās izmaksas, kas ir nepieciešamas šajās specifikācijā dotā darba uzdevuma kvalitatīvai izpildei. Vienības cena jāietver pārbrauciens līdz darba vietai, darba veikšanas pasākums un pārbrauciens līdz nākošai darba vietai vai atgriešanās ražošanas bāzē.

**Izpildāmo darbu apraksts**

Pasūtītāja uzdotie darbi Uzņēmējam jāizpilda saskaņā ar noteikto darba izpildes specifiku un prasībām.

**1. Ceļa klātnes profilēšana līdz 8m platumam**

**Darba izpildes specifika*:***

•       Ceļa klātnes profilēšanu veic, kad segumā ir par 4 cm dziļākas deformācijas, vai ar planēšanu nav iespējams nodrošināt vajadzīgo šķērskritumu un līdzenumu.

•       Profilējot ceļa klātni nolīdzina šķērsvilnīšus, bedres, iesēdumus un citas deformācijas. Vajadzības gadījumā attīrot ceļa klātni no svešķermeņiem.

•       Profilēšanu veic pie minerālā materiāla optimālā mitruma. Profilēšanu veic virzienā no ceļa klātnes šķautnes uz asi.

•       Vietās, kur tas ir iespējams, jānodrošina ūdens atvade no ceļa klātnes.

 **Prasības izpildītam darbam:**

•       Pēc profilēšanas ceļa klātnei jābūt līdzenai visā platumā, bez šķērsviļņiem un bedrēm. Uz ceļa klātnes nedrīkst atrasties velēna vai akmeņi lielāki par 70 mm. Seguma malās nedrīkst palikt vaļņi.

•       Taisnos posmos un liela rādiusa līknēs šķērskritums 3 % - 5 % un pareizā virzienā. Līknēs pareiza virziena virāža līdz 6 % (ieskaitot).

•        Pēc planēšanas grants, šķembu vai grunts seguma sajūguma vietai ar asfalta segumu, dzelzceļa pārbrauktuves klātni vai tiltu klājumu jābūt līdzenai, bez trieciena.

•       Darba dienas beigās nedrīkst palikt neizlīdzināts valnis. Ja nav iespējams valni izlīdzināt, tad šādā ceļa posmā jāuzstāda nepieciešamie satiksmes organizācijas līdzekļi.

**2. Ceļa klātnes planēšana līdz 8 metru platumam**

 **Darba izpilde:**

•       Planējot ceļa klātni nolīdzina šķērsvilnīšus, 3 – 4 cm dziļas bedrītes, nelielus iesēdumus un citas deformācijas. Vajadzības gadījumā attīrot ceļa klātni no svešķermeņiem.

•       Planēšanu veic pie minerālā materiāla optimālā mitruma. Planēšanu veic virzienā no ceļa klātnes šķautnes uz asi.

 **Prasības izpildītam darbam:**

•       Pēc planēšanas ceļa klātnei jābūt līdzenai visā platumā, bez šķērsviļņiem, vaļņiem garenvirzienā un bedrēm. Uz ceļa klātnes nedrīkst atrasties velēna vai akmeņi, kas lielāki par 70 mm. Seguma malās nedrīkst palikt  planēšanas procesā radušies vaļņi.

•       Taisnos posmos un liela rādiusa līknēs šķērskritums 2 % - 5 % un pareizā virzienā. Līknēs pareiza virziena virāža līdz 6 % (ieskaitot).

•       Pēc planēšanas grants, šķembu vai grunts seguma sajūguma vietai ar melno segumu, dzelzceļa pārbrauktuves klātni vai tiltu klājumu jābūt līdzenai.

•       Darba dienas beigās nedrīkst palikt neizlīdzināts valnis. Ja nav iespējams valni izlīdzināt, tad šādā ceļa posmā jāuzstāda nepieciešamie satiksmes organizācijas līdzekļi.

1. **Mehanizēta zāles pļaušana ceļa malās (*Darbi attiecas tikai uz 6., 9., un 11. iepirkuma daļu*)**

 **Iekārtas:**

 Traktortehnikai uzkarinātas, piekabinātas pļaujmašīnas vai raideri ar darba platumu >1,2 m

 **Darba izpilde:**

 Tehniku pielieto mehanizētai zāles pļaušanai autoceļa nomalēs, nogāzēs un grāvjos.

Nopļauto zāli atstāj izklaidus uz vietas satrūdēšanai, tā nedrīkst traucēt ūdens atvades sistēmas darbību.

**Prasības izpildītajam darbam:**

 Visā darba zonā līdzeni nopļauta zāle. Palikušo stiebru garums nedrīkst būt garāks par 10 cm.

Nopļautā zāle netraucē ūdens atvades sistēmu darbu un nepiegružo ietves un brauktuvi.

  **Ventspils novada pagastu autoceļu (ielu) garumi 2019.gads**

|  |  |  |  |  |
| --- | --- | --- | --- | --- |
| Nr. P.k. | Pagasts, pilsēta. | Autoceļu garums km | Ielu garumskm | Kopā km |
|  1. | Ances pagasts | 50,31 | - | 50,31 |
|  2. | Jūrkalnes pagasts | 27,71 | - | 27,71 |
|  3. | Piltenes pagasts | 61,53 |  | 61,53 |
|  4. | Popes pagasts | 82,25 | 1,22 | 83,47 |
|  5. | Puzes pagasts | 75,42 | - | 75,42 |
|  6. | Tārgales pagasts | 148,12 | - | 148,12 |
|  7. | Ugāles pagasts | 52,78 | - | 52,78 |
|  8. | Usmas pagasts | 52,06 | - | 52,06 |
|  9. | Užavas pagasts | 73,75 | - | 73,75 |
|  10. | Vārves pagasts | 58,03 | 1,28 | 59,31 |
|  11. | Ziru pagasts | 43,95 | - | 43,95 |
|  12. | Zlēku pagasts | 39,67 | - | 39,67 |
|  13. | Piltenes pilsēta | - | 20,02 | 20,02 |
|  |  ***Kopā*** | **765,58** | **22,52** | **788,10** |

**Iesēdumu, bedru un izskalojumu labošana grants un uzlabotas grunts ceļos Ventspils novada pašvaldības pagastos**

**(*Darbs attiecas tikai uz 12. iepirkuma daļu*)**

**Mērķis:**

Uzlabot autoceļu klātnes līdzenumu.

**Mērvienība :**

Jāuzmēra iestrādātā minerālā materiāla apjoms sablietētā stāvoklī **( m3 )**.

**Darba apraksts :**

1. Pārbrauciens līdz darba vietai.
2. Satiksmes organizācijas līdzekļu uzstādīšana;
3. Iesēdumu, bedru un izskalojumu piebēršana ar pievestu materiālu;
4. Seguma planēšana ( profilēšana);
5. Satiksmes organizācijas līdzekļu noņemšana;
6. Pārbrauciens līdz nākošai darba vietai vai atgriešanās ražošanas bāzē.

 **Pretendenta kvalifikācijas prasības:**

* Reģistrēts būvkomersantu reģistrā un sertificēts autoceļu, ielu, ietvju, laukumu būvniecībā, atjaunošanā, uzturēšanā.
* Būvdarbu vadītājs, kuram ir spēkā esošs būvprakses sertifikāts ceļu būvdarbu vadīšanas jomā.

**Materiāli :**

* Autoceļu iesēdumu un bedrīšu remonta darbos pielietojami minerālmateriāli, kuri paredzēti izmantot ceļu konstrukciju būvniecībai atbilstoši spēkā esošiem LVS standartiem, Ceļu specifikācijām 2017. Materiāls nedrīkst saturēt māla gabalus vai pikas, velēnas, saknes un citas organiskas vielas vai citus nepieņemamus piemaisījumus.
* Dabīgais grants materiāls nedrīkst saturēt daļiņas, kuru izmērs lielāks par 70 mm.
* Smalkās frakcijas (procentuālais daudzums, kas iziet caur 0,063 mm sietu nedrīkst pārsniegt 15%, nosakot pēc standarta LVS EN 933:1.
* Orientējošais nepieciešamais grants daudzums – ***5 100 m3***.

**Darba izpilde:**

* Darbs paredzēts dažādu iemeslu dēļ radušos atsevišķu iesēdumu, bedru un izskalojumu likvidēšanai grants un uzlabotas grunts segās ar pievestu dabīgu grants materiālu līdz 50 m3 vienā vietā.
* Iesēdumu (bedri) iztīra no netīrumiem, dubļiem, ūdens un aizpilda ar pievestu dabīgu grants materiālu.
* Pēc materiāla izvešanas ceļa sega iesēduma (bedres) vietā jānoplanē vai jānoprofilē.

**Prasības izpildītam darbam :**

* Ceļa klātnei jābūt līdzenai visā platumā, bez šķērsviļņiem un bedrēm. Uz ceļa klātnes nedrīkst atrasties velēna vai daļiņas, kas lielākas par 70 mm. Seguma malās nedrīkst palikt vaļņi.
* Šķērskritumam ir jābūt pareizā virzienā.
* Pēc planēšanas grants vai grunts seguma sajūguma vietai ar melno segumu, dzelzceļa klātni vai tiltu klājumu jābūt līdzenai, bez trieciena.
* Darba dienas beigās nedrīkst palikt neizlīdzināts valnis. Ja nav iespējams valni izlīdzināt, tad šādā ceļa posmā jāuzstāda nepieciešamie satiksmes organizācijas līdzekļi.

**Uzmērījumi un kvalitātes novērtējums:**

* Jākontrolē objektā pievestā un iestrādātās grants apjoms katrā automašīnā.
* Neatbilstību kontrole izpildāma visur, kur vizuāli konstatēta neatbilstības iespējamība. Neatbilstību gadījumā jāveic labojumi.
* Pēc kvalitatīva darba izpildes tiek sastādīts darbu pieņemšanas – nodošanas akts, kuram tiek pievienotas autoceļu remonta darbos pielietoto materiālu ekspluatācijas īpašību deklarācijas vai materiālu atbilstības deklarācijas.

|  |  |  |
| --- | --- | --- |
| **Nr.** | **Izpildāmais darbs** | **Vienība** |
| 1. | Iesēdumu, bedru un izskalojumu labošana grants segumos un uzlabotas grunts ceļos | 1 m3 |

**Pasūtītāja pilnvarotās personas par ceļa posmu apsekošanu un darbu veikšanu:**

* Piltenes pilsētā un pagastā, Ventspils novadā – Piltenes pilsētas un pagasta pārvaldes vadītājs **Aigars Kress**, tālr. 26820888;
* Ances pagastā, Ventspils novadā – Ances pagasta pārvaldes vadītāja **Aira Kajaka**, tālr. 29463773;
* Jūrkalnes pagastā, Ventspils novadā – Jūrkalnes pagasta pārvaldes vadītājs **Guntars Reķis**, tālr. 26384455;
* Popes pagastā, Ventspils novadā – Popes pagasta pārvaldes vadītājs **Mārtiņš Libkovskis**, tālr. 29298758;
* Puzes pagastā, Ventspils novadā - Puzes pagasta pārvaldes vadītāja **Santa Šēniņa**, tālr. 25749249.
* Tārgales pagastā, Ventspils novadā – Tārgales pagasta pārvaldes vadītājs **Mārcis Laksbergs**, tālr: 26491057;
* Ugāles pagastā, Ventspils novadā – Ugāles pagasta pārvaldes vadītāja **Helēna Mendrišora,** tālr.: 29506686
* Usmas pagastā, Ventspils novadā – Usmas pagasta pārvaldes vadītājs **Gendrihs Šķesters**, tālr. 29287631;
* Užavas pagastā, Ventspils novadā – Užavas pagsta pārvaldes vadītāja **Laima Ērliha – Štranka**, tālr. 28371752;
* Vārves pagastā, Ventspils novadā – Vārves pagsta pārvaldes vadītāja **Gunita Ansone** tālr. 29394653;
* Ziru pagastā, Ventspils novadā – Ziru pagasta pārvaldes vadītāja **Dzidra Ceriņa**, tālr. 26415330;
* Zlēku pagastā, Ventspils novadā – Zlēku pagasta pārvaldes vadītāja **Daiga Cekule**, tālr. 29189406.

**Pielikums Nr.2**

 „Ventspils novada ceļu un ielu ikdienas uzturēšana vasarā 2019.gadā”

Identifikācijas Nr. VND 2019/9

**PIETEIKUMS UN FINANŠU PIEDĀVĀJUMS**

1. **IESNIEDZA:**

|  |  |
| --- | --- |
| **Pretendenta nosaukums** | **Rekvizīti** |
|  |  |

1. **KONTAKTPERSONA**

|  |  |
| --- | --- |
| Vārds, uzvārds |  |
| Adrese |  |
| Tālr./Fakss |  |
| e-pasta adrese |  |

**3. PIEDĀVĀJUMS**

Kopējā cena ir par darbu veikšanu, ieskaitot nodokļus, nodevas un visus citus ar līguma izpildi saistītos izdevumus un saskaņā ar tehnisko specifikāciju, izņemot pievienotās vērtības nodokli (PVN).

**4**. Iepirkuma daļas numurs un nosaukums *(pretendents norāda iepirkumu daļas numuru un nosaukumu par kuru tiek iesniegts piedāvājums)*

|  |  |
| --- | --- |
| Ceļu un ielu klātnes planēšana par 1(vienu) pārgājiena km, ieskaitot pārbraucienu (bez PVN). | **\_\_\_\_\_\_\_EUR** |
| Ceļu un ielu klātnes profilēšana par 1(vienu) pārgājiena km, ieskaitot pārbraucienu (bez PVN). | **\_\_\_\_\_\_\_EUR** |
| Mehanizēta zāles pļaušana ceļa malās par 1(vienu) pārgājiena km, ieskaitot pārbraucienu (***Pretendents*** ***cenu norāda iesniedzot piedāvājumu tikai par 6., 9. un 11. iepirkuma daļu***) | **\_\_\_\_\_\_\_EUR** |
| Iesēdumu, bedru un izskalojumu labošana grants segumos un uzlabotas grunts ceļos – 1 m3 iestrādāts minerālais materiāls sablietētā stāvoklī (***Pretendents*** ***cenu norāda iesniedzot piedāvājumu tikai par 12. iepirkuma daļu***) | **\_\_\_\_\_\_\_EUR** |

**5. Līguma izpildes termiņš: no 2019.gada 8.aprīļa līdz 2020.gada 31. martam.**

**Pretendenta apliecinājums**

**Mēs apliecinām:**

* nekādā veidā neesam ieinteresēti nevienā citā piedāvājumā, kas iesniegts šī iepirkuma procedūras ietvaros;
* nav tādu apstākļu, kuri liegtu mums piedalīties iepirkuma procedūrā un pildīt iepirkuma dokumentos norādītās prasības;
* mūsu sniegtās ziņas ir patiesas;
* ka esam iepazinušies ar iepirkuma „Ventspils novada ceļu un ielu ikdienas uzturēšana vasarā 2019.gadā” ID Nr. VND 2019/9 nolikumu un, ka esam to pilnībā izpratuši un apņemamies ievērot nolikuma prasības, kā arī apliecinām apņemšanos sniegt pakalpojumu saskaņā ar nolikuma prasībām.
* ka esam pilnībā iepazinušies ar iepirkuma apjomu un tehniskajām specifikācijām un mūsu piedāvājuma cenā ir iekļautas visas izmaksas, kas saistītas ar piedāvāto pakalpojumu – darbu, izpildi, kā arī Latvijā un ārvalstīs maksājamie nodokļi un nodevas;

Piedāvājumu paraksta Pretendenta paraksta tiesīgā amatpersona

|  |  |
| --- | --- |
| Vārds, uzvārds,Amats |  |
| Paraksts, zīmoga nospiedums |  |
| Datums |  |

**Pielikums Nr.3**

 „Ventspils novada ceļu un ielu ikdienas uzturēšana vasarā 2019.gadā”

Identifikācijas Nr. VND 2019/9

### LĪGUMS Nr. \_\_\_\_\_\_\_\_\_\_

 2019.gada …………

**Ventspils novada pašvaldība*,*** Reģ.Nr.90000052035, juridiskā adrese: Skolas iela 4, Ventspils, LV-3601, tās domes priekšsēdētāja Aivara Mucenieka personā, kurš rīkojas saskaņā ar pašvaldības nolikumu (turpmāk tekstā – ***Pasūtītājs***), no vienas puses, un

**\_\_\_\_\_\_\_\_\_\_\_\_\_\_\_\_**, Reģ. Nr. \_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar Statūtiem (turpmāk tekstā – ***Izpildītājs***), no otrās puses (līdzēji saukti arī atsevišķi – ***Puse***, kopā tekstā ***Puses***), noslēdz šādu pakalpojuma līgumu (turpmāk tekstā – ***Līgums***).

1. **TERMINI**

Termini, kas Līgumā ir lietoti ar lielo sākuma burtu. Līgumā ir lietoti sekojošā nozīmē,

1.1.**Darba izpildes vieta** – Ventspils novada pašvaldības ceļi un ielas kur notiek Darbs (pielikums Nr.1).

1.2. **Darbs** – visi veicamie darbi ar vasaras ikdienas uzturēšanu, kas jāveic Izpildītājam, saskaņā ar piedāvāto finanšu piedāvājumu (pielikums Nr.2) un tehnisko specifikāciju (pielikums Nr.1), sastādot aktu par veicamajiem darbiem kopā ar Pasūtītāju.

1.3. **Līgums** – šis līgums.

1. **LĪGUMA PRIEKŠMETS**

2. Pamatojoties uz iepirkuma „**Ventspils novada ceļu un ielu ikdienas uzturēšana vasarā 2019.gadā**” ar identifikācijas Nr. VND2019/9, “Pasūtītājs” pasūta un apmaksā un “Izpildītājs” apņemas veikt \_\_\_\_\_\_\_\_\_\_\_pagasta ceļu un ielu ikdienas uzturēšanas darbus vasaras sezonā, saskaņā ar šo līgumu un finanšu piedāvājumu, tajos noteiktām prasībām atbilstoši saistošiem normatīvajiem aktiem (turpmāk tekstā - Darbs).

1. **VISPĀRĪGIE NOTEIKUMI**
	1. Puses apliecina savu nolūku un gatavību pielikt maksimālas pūles, lai pienācīgi izpildītu līgumsaistības.
	2. Puses apliecina, ka ir sniegušas patiesu un pilnīgu informāciju.
	3. Puses apstiprina, ka tās rūpīgi iepazinušās ar Līgumu un tā pielikumiem, un ka visi noteikumi ir tām saprotami un pieņemami.
2. **IZPILDĪTĀJA APLIECINĀJUMI**

4.1. Izpildītājs apliecina, ka finanšu piedāvājuma summas ir pilnīgi pietiekama, lai izpildītu Pasūtītāja prasības, un lai izpildītu Darbu.

4.2. Izpildītājs apliecina, ka ir iepazinies ar Darbu un ir izpētījis apstākļus, kas varētu ietekmēt Darba izpildi un samaksas noteikšanu par Darba izpildi, tajā skaitā laika apstākļus, veselībai atbilstošus apstākļus, iespējas piegādāt materiālus, transporta iespējas, vietas atrašanos, tiesību normas, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus, un ir ņēmis vērā minētos apstākļus, nosakot samaksu par Darba izpildi. Tāpēc piedāvātās izmaksas un izpildes termiņus nevar ietekmēt iepriekš minētie apstākļi.

4.3. Izpildītājs apliecina, ka tam ir nepieciešamās licences, speciālās atļaujas, apakšlīgumi un sertifikāti Līgumā noteiktā Darba veikšanai.

1. **LĪGUMA TERMIŅŠ.**
2. Līguma izpildes termiņš: 2019.gada 8.aprīlis – 2020. gada 31.martam.
3. **LĪGUMA SUMMA UN NORĒĶINU KĀRTĪBA**

 ***Līguma summa***

6.1. Kopējā līgumsumma gadā noteikta atbilstoši Ventspils novada pašvaldības budžetā paredzētajiem līdzekļiem.

6.2. Pasūtītājs veic tikai tāda Darba apmaksu, kas veikts atbilstošā kvalitātē saskaņā ar šī līguma nosacījumiem un Pasūtītāja pieņemtajiem darbu apjomiem.

***Maksājumu kārtība***

6.3. Ikmēneša maksājumi par Darbu tiek veikti vienu reizi mēnesī pēc rēķina un akta par izpildītajiem darbiem 5 (piecu) darba dienu laikā.

6.4. Veicot maksājumus no konta, par maksājuma dienu uzskatāma pārskaitīšanas diena.

6.5. Pasūtītājs veic samaksu Izpildītājam par iepriekšējā mēnesī izpildītu Darbu pēc faktiski paveiktā Darba apjoma, kurus akceptējis Pasūtītājs.

***Rēķini***

* 1. Uz visiem rēķiniem ir jāuzrāda Pasūtītāja nosaukums, Līguma numurs un rekvizīti atbilstoši Latvijas Republikas likumam „Par pievienotās vērtības nodokli” 3.nodaļas 8.panta 51 daļas prasībām.
	2. Rēķinos pēc to nozīmes ir jānorāda, ka tas ir ikmēneša rēķins.
	3. Kopā ar ikmēneša maksājumu rēķiniem jāiesniedz izpildīta Darba izpildes akts.
	4. Katrā izpildītā Darba aktā ir jāuzrāda Darba apjoms un vērtība (atšifrēti daudzumu aprēķini) par atskaites periodu, pamatojoties kopīgām pārbaudēm.
	5. Ja norēķinam ir nepieciešamas pārbaudes, tad tās jāveic kopīgi Izpildītājam ar Pasūtītāju. Pasūtītāja piedalīšanās veiktā Darba apjoma noskaidrošanā nav uzskatāma par Darba apjomu atzīšanu.

**VII.DARBI**

 ***Satiksmes organizēšana Darba laikā***

7.1. Izpildītājs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu satiksmes organizēšanas Darba laikā.

7.2. Pagaidu ceļa zīmēm, un to izvietojumam jāatbilst Latvijas Republikā spēkā esošajiem normatīvajiem aktiem.

***Kvalitātes un pārbaudes***

* 1. Pasūtītāja pārstāvis patur tiesības organizēt kontroli par to kā tiek ievērotas Pasūtītāja norādītās kvalitātes prasības.
	2. Visas Līgumā un normatīvajos aktos Darba kvalitātes pārbaudes jāveic Izpildītājam uz sava rēķina.
	3. Ja darba kvalitātes pārbaudes laikā tiek atklāts defekts vai neatbilstība, tad Izpildītājs Pasūtītāja noteiktajā termiņā, uz sava rēķina novērš defektu.
1. **DARBA NODOŠANA UN PIEŅEMŠANA**
2. Par darbu Izpildītājs sastāda ikmēneša nodošanas-pieņemšanas aktu par veikto darbu pieņemšanu un izpildīto darbu aktu, ko paraksta Izpildītājs un Pasūtītāja pārstāvis.
	1. Pasūtītāja pārstāvis organizē izpildīto darbu pārbaudi.
	2. Pasūtītājs apmaksā faktiski padarīto un pieņemto darbu apjomu. Izpildītājs pēc pieprasījuma uzrāda izpildītos darbus Pasūtītāja pārstāvim reāli dabā.
	3. Darbu var nepieņemt, ja tas ir nepilnīgi pabeigts vai atklāti būtiski trūkumi. Ja pieņemšana nenotiek minēto iemeslu dēļ, tad Izpildītājam pēc Darba pabeigšanas vai trūkumu novēršanas vēlreiz rakstiski ir jāpaziņo par Darba pabeigšanu Pasūtītājam. Darba pieņemšana neatbrīvo Izpildītāju no pienākuma novērst konstatētos trūkumus, kā arī vēlāk konstatētos trūkumus.

**IX.GARANTIJAS**

1. Izpildītājs garantē veiktā Darba kvalitāti ikdienas vasaras sezonas uzturēšanas darbiem .

**X. LĪGUMA IZBEIGŠANA**

* 1. Pasūtītājs ir tiesīgs izbeigt Līgumu ar Izpildītāju pēc savas iniciatīvas, nemaksājot Izpildītājam līgumsodu, bet brīdinot par Līguma izbeigšanu Izpildītāju rakstiski vienu mēnesi iepriekš un veicot savstarpējos norēķinus, šādos gadījumos:
		1. ja Izpildītājs uzdoto darbu izpildi veic kvalitātē ,kas ir zemāka par šajā līgumā noteikto, un atkārtoti nav novērsis Pasūtītāja Darba pārbaudes vai uzraudzības rezultātā atklātos defektus vai iebildumus pēc Pasūtītāja rakstiska brīdinājuma saņemšanas;
		2. ja Izpildītājs Darba izpildes gaitā atkārtoti neievēro Līguma noteikumus, izmanto nekvalitatīvas iekārtas vai pieļauj, ka Darbu veic speciālisti bez attiecīgas kvalifikācijas, darba atļaujas, pēc Pasūtītāja rakstiska brīdinājuma saņemšanas;
		3. juridiski pamatotu iemeslu dēļ.
	2. Puses vienojas, ka Izpildītājs ir tiesīgs izbeigt Līgumu pēc savas iniciatīvas, rakstiski brīdinot Pasūtītāju 1 (vienu) mēnesi iepriekš, ja Pasūtītājs neizpilda tam noteiktās maksājuma saistības ilgāk nekā 2 (divus) mēnešus pēc kārtas.
	3. Gadījumā, ja Izpildītājs izbeidz Līgumu 10.2.punktā paredzētajā kārtībā, tad Pasūtītājs 10 (desmit) darba dienu laikā, skaitot no Izpildītāja paziņojumā par Līguma izbeigšanu norādītā mēneša termiņa, veic visus Izpildītājam nesamaksātos maksājumus, kas pamatojas ar ikmēneša izpildītā Darba aktiem un līgumsodiem.
	4. Ja Pasūtītājs 1 (viena) mēneša laikā no Izpildītāja paziņojuma saņemšanas dienas veic Izpildītājam visu kavēto maksājumu un līgumsodu samaksu, tad Izpildītājam ir pienākums veikt Līgumā paredzēto Darbu.

**XI.KONFIDENCIALITĀTE**

* 1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
	2. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.

**XII.NEPĀRVARAMA VARA**

* 1. Puses nav atbildīgas par saistību neizpildi vai nepienācīgu izpildi, ja tā radusies nepārvaramas varas rezultātā. Par nepārvaramu varu Puses uzskata dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē Līguma izpildi, un kas nav izveidojušies kā Pušu darbības vai bezdarbības tiešas vai netiešas sekas, kurus Puses nav paredzējušas vai nav varējušas paredzēt, kā arī tie apstākļi, pret kuriem Puses nav varējušas nodrošināties, noslēdzot Līgumu.
	2. Ja iestājas nepārvaramas varas apstākļi, Pusēm ir pienākums nekavējoties mutiski informēt Pušu pārstāvjus, kā arī ne vēlāk kā 2 (divu) dienu laikā pēc minēto apstākļu konstatēšanas iesniegt rakstveida paziņojumu Pusēm. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.
	3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu Pusēm par minēto apstākļu beigšanos.

**XIII.PĀRSTĀVJI UN KONTAKINFORMĀCIJA**

* 1. Pasūtītāja pārstāvis ar šo Līgumu saistītu jautājumu risinājumu sagatavošanā, kā arī attiecībā uz Darba izpildi ir:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Izpildītāja pārstāvis ar šo Līgumu saistītu jautājumu risinājumu sagatavošanā, kā arī attiecībā uz Darba izpildi un pabeigšanu ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. Puses vienojas, ka katrai Pusei ir tiesības jebkurā laikā mainīt vai atcelt savu Līgumā norādīto pārstāvi. Puse nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
	4. Līguma XIII. daļā minētie (kā arī turpmāk rakstiski norādītie) Pušu pārstāvji ir tiesīgi parakstīt darbu veikšanas dokumentus, kas saistīti ar Līguma izpildi un kuriem saskaņā ar Līgumu nepieciešama Puses piekrišana (paraksts), izņemot savstarpējo norēķinu finanšu dokumentus.

**XIV. STRĪDI**

14. Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā Latvijas Republikas normatīvajiem aktiem Latvijas Republikas tiesā.

**XV.DAŽĀDI NOTEIKUMI**

1. Izpildītājs drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu.

**XVI.NOBEIGUMA NOTEIKUMI**

* 1. Pretrunu gadījumā starp Līguma un/vai tā pielikumu dažādajiem noteikumiem vēlāks noteikums atceļ iepriekš pieņemtu, un speciāls noteikums atceļ vispārēju noteikumu.
	2. Līgumu var grozīt vienīgi ar Pušu savstarpēju vienošanos. Šādi grozījumi ir jāveic rakstiski. Grozījumi stājās spēkā no to parakstīšanas brīža. Visi grozījumi Līgumā jāparaksta personām, kas attiecīgo grozījumu dokumentu parakstīšanas brīdi ir tiesīgs (saskaņā ar Pušu Statūtiem, citiem dokumentiem, likumu, pilnvaru) parakstīt Puses vārdā šādus dokumentus.
	3. Termini un virsraksti Līgumā ir domāti vienīgi Līguma satura atspoguļošanai.
	4. Līgums ir sastādīts 2 (divos) eksemplāros uz 4 (četrām) lapām, neskaitot pielikumus, ar vienādu juridisku spēku, no kuriem katrai Pusei tiek izsniegts viens eksemplārs.

**XVII. LĪGUMA PIELIKUMI**

17.1. Pielikums Nr.1 Tehniskā specifikācija

17.2. Pielikums Nr.2 Finanšu piedāvājums iepirkumam

**XVIII.LĪDZĒJU JURIDISKĀS ADRESES, REKVIZĪTI, PARAKSTI, ZĪMOGI**

|  |  |
| --- | --- |
| **PASŪTĪTĀJS****„Ventspils novada pašvaldība”**Reģ.Nr. LV90000052035Adrese: Skolas iela 4, Ventspils, LV-3601 Tālrunis 63629451, fakss 63622231**Bankas rekvizīti:** Banka: A/S Hipotēku BankaKods: LHZB22LVKonta Nr.LV71LHZB3600176435002 | **IZPILDĪTĀJS**Reģistrācijas Nr.**Adrese:**  Tālrunis/fakss**Bankas rekvizīti:** Banka: Kods: Konta Nr. |
| Domes priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /A. Mucenieks/z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / /z.v. |
|  |  |

**Pielikums Nr.4**

 „Ventspils novada ceļu un ielu ikdienas uzturēšana vasarā 2019.gadā”

Identifikācijas Nr. VND 2019/9

**SARAKSTS**

**(tikai par iepirkuma priekšmetu)**

**pieredze līdzīgu darbu veikšanā par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Pasūtītāja nosaukums | Pasūtītāja kontaktpersona ( vārds, uzvārds, amats, telefons) | Objekta nosaukums |  |  |  |
| Projekta uzsākšanas, pabeigšanas gads/ mēn. | Darbu apjoms(EUR ) | Izpildīto darbu veids |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

Datums

**Pielikums Nr.5**

 „Ventspils novada ceļu un ielu ikdienas uzturēšana vasarā 2019.gadā”

Identifikācijas Nr. VND 2019/9

# Apakšuzņēmēju saraksts

**Ar šo apliecinām, ka darbu izpildē līguma ietvaros iesaistīsim šādus apakšuzņēmējus:**

|  |  |  |  |  |
| --- | --- | --- | --- | --- |
| **Nr.** | **Apakšuzņēmēja nosaukums** | **Reģ. Nr.** | **adrese** | **darbi, ko veiks** **un** **veicamo darbu apjoms (% )** |
| **1.** |  |  |  |  |
| **2.** |  |  |  |  |
| **3.** |  |  |  |  |
| **4.** |  |  |  |  |
| **5.** |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /paraksts/

Datums